A következő leírás azokra a lakás-takarékpénztári szerződésekre vonatkozik, amelyeket az LTP-k állami támogatásának a megszüntetése, vagyis 2018. október 17. előtt kötöttek:
Önmagában nagyon alacsony a betéti kamat, az igazán nagy lökést az állami támogatás adja, amellyel elérhető akár a 10 százalék feletti éves hozam is. Ez nagyrészt attól is függ, hogy milyen hosszú megtakarítási időszakot választunk, mivel minél rövidebb időre szerződünk (a legrövidebb időszak 4 év) annál magasabb lesz a hozam. Számít a módozat is, hiszen a kedvezményes hitellel támogatott lakás-takarékpénztár betéti kamata alacsonyabb, de választhatjuk a jobban kamatozó módozatot is, ha lemondunk a  kedvezményes hitelről.